তিনি বলেন, নম্বর ঠিক রেখে অপারেটর বদল (এমএনপি) শুরু হলে অন-নেট, অফ-নেটের আলাদা ট্যারিফ সীমায় সমস্যা তেরি হওয়ার আশঙ্কা ছিল, এখন তা কেটে গেল। বাংলালিংকের চিফ কর্পোরেট অ্যান্ড রেগুলেটরি অ্যাফেয়ার্স অফিসার তাইমুর রহমান বলেন, “সরকারের এই উদ্যোগকে বাংলালিংক আন্তরিকভাবে স্বাগত জানায়। আমরা দৃঢ়ভাবে বিশ্বাস করি, এটি গ্রাহকদের নেটওয়ার্ক বেছে নেওয়ার এবং কল করার স্বাধীনতা বাড়াবে; তাদের জীবনযাত্রা আরও সহজ করতে ভূমিকা রাখবে, যা আগে ছিল না।“ একটি মোবাইল ফোন অপারেটরের একজন কর্মকর্তা বলেন, একমাত্র বাংলাদেশই অফ-নেট ও অন-নেট ট্যরিফ চালিয়ে আসছিল। শ্রীলঙ্কাও ২০১৬ সালে ভিন্ন ট্যারিফ সীমা তুলে দিয়ে অভিন্ন হার চালু করে।